Ewald Georg von Kleist

Ewald Georg von KLEIST (n. la 10-an de junio 1700 en Vietzow (ekde 1945 Wicewo) apud Groß Tychow, Pomerio; m. la 11-an de decembro 1748 en Köslin (ekde 1945 Koszalin) estis prusa juristo kaj natursciencisto. 

 Vivo 
eta|maldekstra|Memortabulo en Kamień Pomorski/Cammin in Pommern por Ewald G. von Kleist
Ewald Georg von Kleist studis jurosciencon en Leipzig kaj Leiden, de 1722 al 1747 li estis dekano de la katedralo de Cammin in Pommern kaj poste prezidento de la korta tribunalo en Köslin. Li estis membro de la Prusa Akademio de Sciencoj en Berlino. 

Li apartenis al la nobela pomeria familio von Kleist, lia patro estis la subdistriktestro Ewald Joachim von Kleist (1657-1716).

 Eltrovaĵoj 
maldekstra|eta|Botelo de Kleist aŭ de Leiden
Ewald Georg von Kleist faris sciencajn eksperimentojn. En 1745 li eltrovis la "skuantan botelon" (germane: Erschütterungsflasche) kaj la 4an de novembro 1745 li skribis pri lia eltrovaĵo al J.K. Lieberkühn en Danzig, kiu provis refari la eksperimenton sed ne sukcesis J.Meya, H.O.Sibum: Das fünfte Element, Rowohlt Taschenbuchverlag 1987, pag. 64. Kleist skribis al pluraj sciencaj societoj kiuj komence ne sukcesis en ripetado de la eksperimento. Sendepende de Kleist la profesoro pri fiziko de la Universitato de Leiden Pieter van Musschenbroek, faris la saman eltrovaĵon en 1746. Pro tio, la "skuanta botelo", kiu fakte estis la unua elektra kondensilo, estas konata per la nomo botelo de Leiden.

 Literaturo 
 Eugen von Lommel: En Allgemeine Deutsche Biographie (ADB). Band  16, Duncker & Humblot, Leipzig 1882, paĝoj 112 kaj sekvaj

 Eksteraj ligiloj 
 Biografio en la retpaĝaro de la familio v. Kleist
 Ciferigo de la Biblioteka Główna Politechniki Gdańskiej de leteroj de Ewald Georg von Kleist pri liaj eksperimentoj en Acta Societatis Physicae Experimentalis, Danzig. Band 1745  Blatt 209 (djvu 426/439), Band 1746 folio 204 kaj 216.

Referencoj

Kategorio:Germanaj inventistoj
Kategorio:Germanaj fizikistoj
Kategorio:Germanaj luteranoj
Kategorio:Kleist-familio